
REPUBLIKA E SHQIPËRISË

KUVENDI

Komisioni për Sigurinë Kombëtare

Dokument parlamentar

PROCESVERBAL
Datë 10.12.2013 ora 09:30
Drejton mbledhjen:

Spartak Braho - kryetar Komisioni

 (Kjo mbledhje, për arsye të një defekti teknik, nuk u incizua, kështu që procesverbali është zbardhur sipas shënimeve.)
Rendi i ditës:

1. Miratimi i procesverbalit.

2. Projektligji “Për një ndryshim në ligjin nr. 9363, datë 24.03.2005 “Për mënyrën dhe procedurat e vendosjes dhe kalimit të forcave të ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar”
Marrin pjesë:

Spartak Braho, Alban Zeneli, Flamur Noka, Piro Lutaj, Arben Çuko, Xhemal Qefalia, Ermonela Felaj, Ulsi Manja, Vexhi Muçmataj, Aqif Rakipi, Astrit Patozi, Keltis Kruja, Helidon Bushati, Pjerin Ndreu, Taulant Balla, Ylli Shehu, Paulin Sterkaj, Ardian Turku.
Mungojnё: Armando Prenga, Shkelqim Selami, Luan Rama, Arben Ristani, Armando Subashi, Mesila Doda.
Të ftuar: 

Yllka Lamçe - këshilltare ligjore në Ministrinë e Mbrojtjes;
Kristo Binjaku, pёrgjegjёs sektori në Drejtorinё e legjislacionit tё Ministrsё sё Mbrojtjes;
HAPET MBLEDHJA
Spartak Braho – Mirëdita! 
Fillojmë me mbledhjen e komisionit.

Pika e parë e rendit të ditës për sot është miratimi i procesverbalit të mbledhjes së kaluar. Ka vërejtje? Nuk ka.

Miratohet.

Sot kemi pёr tё shqyrtuar projektligjin “Për një ndryshim në ligjin nr. 9363, datë 24.03.2005 “Për mënyrën dhe proçedurat e vendosjes dhe kalimit të forcave të ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar”.

Projektligji ka vetëm njё nen, nenin 1, ku propozohet: 
“Në pikat 2 dhe 3 të nenit 19, fjalët “... ministrit të Transportit dhe Telekomunikacionit...” zëvendësohen me  “... ministrit përgjegjës për transportin...”.
Ka ndonjë vërejtje pёr amendamentin e sjellё? Nuk ka.
Miratohet.

Me kaq përfundon edhe mbledhja e sotme.

Faleminderit!

MBYLLET MBLEDHJA
Sekretar 





Sekretare e komisionit
Piro Lutaj






Eranda Noti

